**Опис на работни задачи и одговорности на Фасилитатор**

**за спроведување на АДКОМ/RCDN програмите за развој на капацитетите за отпадните води**

1. **Позадина**

АДКОМ (Здружение на даватели на комунални услуги во Република Северна Македонија) е добро етаблирано и ужива кредибилитет меѓу главните чинители, посветено да им служи на своите членови и да ги поддржува во подобрувањето на работата на комуналните услуги.

АДКОМ има суштинска улога, односно да нуди поддршка и техничка експертиза на своите членови. Сепак, поради зголемениот број на барања за поддршка на членовите, како и многу прогресивната и постојано променлива средина, АДКОМ идентификуваше потреба од понатамошен развој на Здружението за да може ефективно да одговори на потребите на своите членови и да им помогне да се подобрат нивните услуги. Свесни за аспектите што може дополнително да се подобрат, но и за потенцијалите и силните страни што може дополнително да се искористат, АДКОМ го разви проектот „Зајакнување на АДКОМ за одржлив развој, развој на капацитети и застапување на членките“, поддржан од „Регионална мрежа за развој на капацитети (RCDN) за водни услуги“.

„Регионална мрежа за развој на капацитети (RCDN) за водни услуги“ има за цел да ја зголеми ефективноста и ефикасноста на Здруженијата на јавните комунални претпријатија и на единиците на локалната самоуправа во шесте земји од Западен Балкан, што придонесува за поквалитетно обезбедување на услугите од страна на нивните членови, што на крајот овозможува да се испорача квалитетни услуги за населението, во согласност со меѓународните стандарди.

RCDN е заеднички финансиран од Швајцарскиот државен секретаријат за економски прашања (SECO) и Германското Сојузно Министерство за економска соработка и развој (BMZ), а административно е вграден во Проектот на ГИЗ „Отворен регионален фонд за Југоисточна Европа - модернизација на услугите во Општините (ORF MMS)“.

Како партнерско здружение во рамките на RCDN рамката, АДКОМ има потпишано Договор за грант за спроведување на проект „Зајакнување на АДКОМ за одржлив развој, развој на капацитети и застапување на членките“, и оваа задача е во согласност со истиот. Преку оваа соработка, АДКОМ се обврзува да ја зајакне својата улога како клучен посредник во развојот на капацитетите во секторот за отпадни води. Со спроведување на целни програми за развивање на капацитетите, здружението има за цел да ги развие техничките и менаџерските капацитети на општинскиот и комуналниот кадар, со што ќе придонесе за долгорочни подобрувања во обезбедувањето на услуги со отпадни води и управувањето со секторот.

Главната цел на овој проект е да обезбеди одржлив раст, да го поттикне развојот на капацитетите и да ја подобри застапеноста на своите членки, позиционирајќи го АДКОМ како издржлива и влијателна асоцијација посветена на сеопфатното унапредување на својата мисија и цели.

Специфични цели на проектот се:

1. Развој на стратешките документи на АДКОМ за да се обезбеди непречено работење и ефективност на ниво на здружение;
2. Зајакнување на Тренинг центарот на АДКОМ и подигнување на внатрешните капацитети;
3. Воспоставување механизам за одржлив дијалог во рамките на АДКОМ за поефикасно застапување на интересите на неговите членки.

Во рамки на Специфичната цел 2, АДКОМ ја фомираше Заедницата на практичари (ЗП) за отпадни води како одговор на зголемената потреба за соработка и размена на знаење меѓу професионалците во оваа област. Оваа заедница овозможува:

✅ Споделување на искуства и најдобри практики

✅ Развој на капацитетите

✅ Унапредување на оперативните процеси и технологии за пречистување на отпадни води

✅ Промоција на иновации кои придонесуваат кон заштита на животната средина и јавното здравје

Во изминатите години, фокусот во секторот беше ставен главно на изградба на пречистителни станици, додека аспектите поврзани со нивното секојдневно работење, одржување и управување често беа занемарени. Иако многу вработени стекнаа вредни практични знаења низ годините, тие ретко беа систематски документирани и споделени.

За да се зајакне капацитетот на Заедницата на практичари за отпадни води, АДКОМ ќе ја спроведува AДKOM/RCDN Програмата за развој на капацитетите во делот на отпадните води, која вклучува обуки, размени на искуства и други активности во согласност со потребите на секторот.

1. **Цел на задачата**

Општата цел на оваа задача е да се ангажира еден фасилитатор од датабазата на АДКОМ тренери кој ќе спроведе вкупно 5 (пет) размени на искуства во рамки на RCDN Програмите за отпадни води, во согласност со стандардите за квалитет на АДКОМ/RCDN за испорака на размена на искуства. Во рамки на задачата ќе треба да спроведе три еднодневни размени на искуства и две дводневни размени на искуства во соработка со Швајцарската асоцијација за вода (VSA).

Програмите на RCDN за развој на капацитетите во делот на отпадните води имаат за цел да понудат сеопфатни програми за развој на капацитети составени од серија модули базирани на добро воспоставени национални, регионални и меѓународни курсеви, дополнети со размена на искуства со колеги, како и соработка преку интернет (онлајн елементи).

Подготовката, приспособениот дизајн и фацилитирањето на активностите потребни за реализација на програмите ќе се заснова на следните документи, кои ќе му бидат доставени на избраниот фасилитатор:

1) Стандардите на квалитет на АДКОМ/RCDN за испорака на размена на искуства, кои ќе послужат како рамка за подготовка и олеснување на размена на искуства. **Забелешка:** **Избраниот фасилитатор треба да е веќе запознаен и обучен за тоа како да ги користи Стандардите на квалитет на АДКОМ/RCDN.**

2) Материјали за размена на искуства, кои ќе ги содржат сите релевантни документи/материјали и анекси за избраната тема

Соодветните документи ќе му бидат доставени на фасилитаторот по потпишувањето на договорот.

1. **Одговорности и задачи на фасилитаторот**

Задачите на фасилитаторот се поделени по испорака на еднодневните размени на искуства и дводневните размена на искуства кои ќе се спроведат во cоработка со VSA.

1. ***Во рамки на 3-те еднодневни размени на искуства фасилитаторот е должен да:***

|  |  |
| --- | --- |
|  | ***Фасилитатор:*** |
| ***Задачи:*** | 1. Учествува во подготвителните разговори и консултации (орентационен состанок) со АДКОМ 2. Поддршка на АДКОМ во идентификување на таргет групата за размена на искуства 3. Поддршка на ресурсното лице при изработка на документ на добра пракса – по потреба 4. Фасилитирање на размената на искуства 5. Подготовка и извршување на пред-проценка на учесниците. 6. Подготовка на агенда и детален дизајн за размена на искуства 7. Изработка на курикулум за размена на искуства 8. Преземање на целокупната одговорност за контекстуализација на материјалите (ppts, материјали, вежби) 9. Подготвување на формулар за евалуација и спроведување евалуација на размените на искуства 10. Изработка на следни чекори за учесниците 11. Изработка на Извештајот од размената и одговорност за собирање на сите анекси |
| ***Очекувани резултати:*** | 1. Подршка на ресурсното лице при изработка на добра пракса - по потреба 2. Дефинирана таргет група за размената на искуства 3. Комплетиран сумарен извештај за пред-проценка 4. Подготвена агенда и детален дизајн на обука 5. Ажурирани и/или модификувани материјали за размена на искуства врз основа на идентификуваните потреби 6. Изработен курикулум за размената на искуства 7. Фасилитирање на размената на искуства 8. Изработени следни чекори за учесниците 9. Изготвен сумарен извештај за евалуација 10. Изработен извештај за размена на искуства, вклучувајќи ги сите анекси |

1. ***Во рамки на 2те дводневни размена на искуства во соработка со екстерти од VSA, фасилитаторот е должен да:***

|  |  |
| --- | --- |
|  | ***Фасилитатор:*** |
| ***Задачи:*** | 1. Учествува во подготвителните разговори и консултации (ориентационен состанок) со АДКОМ и VSA експертите 2. Поддршка на АДКОМ во идентификување на таргет групата за размена на искуства 3. Поддршка на ресурсното лице при изработка на документ на добра пракса 4. Подготовка и извршување на пред-проценка на учесниците. 5. Изработка на курикулум во соработка со VSA експертите 6. Ажурирање на агендата и подготовка на детален дизајн за размената на искуства 7. Подршка на VSA екпертите со контекстуализација на материјалите (ppt, материјали, вежби 8. Подготвување на формулар за евалуација и спроведување евалуација на обуката 9. Поддршка при изработка на акциони планови за учесниците 10. Фасилитирање на размената на искуства заедно со избраниот VSA експерт 11. Изработка на Извештајот од размената и одговорност за собирање на сите анекси |
| ***Очекувани резултати:*** | 1. Поддршка на ресурното лице при изработка на документ на добра пракса 2. Дефинирана таргет група за размената на искуства 3. Комплетиран сумарен извештај за пред-проценка 4. Изработен курикулум во соработка со VSA експертите 5. Подготвена Агенда и детален дизајн на обука 6. Ажурирани и/или модификувани материјали за размената на искуства, врз основа на идентификуваните потреби во електронска форма 7. Фасилитирана размена на искуства 8. Проверени и финализирани акциони планови за учесниците 9. Изготвен сумарен извештај за евалуација 10. Изработен извештај за размена на искуства, вклучувајќи ги сите потребни анекси |

Трошоците за патување и сместување поврзани со обуката ќе бидат покриени од АДКОМ.

1. **Профил на фасилитаторот**

Фасилитаторот е искусен, со практично познавање на функционирањето и управувањето на Единиците на локална самоуправа и Јавните комунални претпријатија, вклучувајќи процеси, процедури, организациски аспекти, моментален статус и потреби за развој на човечки капацитети (HCD) и предизвици, трендови и можности за подобрувања, особено во различни специфични области поврзани со водоснабдувањето и отпадните води.

Фасилитаторот треба да ги поседува следните компетенции:

**Секторска компетентност**: Искуство во функционирање на ЕЛС/ЈКП, со особено искуство во или поврзано со:

* Работно исуство на тема водоснабдување и отпадни води
* Завршена обука за генерички тренинг на и (GToT)
* Завршена специфична обука за (SToT) за Програмата за развој на капацитети 2А: Подобрување на техничките капацитети на ЈКП за управување и одржување на системите за отпадни води во рамки на RCDN, се смета за клучно
* Исткуство во спроведување на обука и размена на искуства за отпадни води, во Република Северна Македонија, се смета за клучно

Фасилитаторот треба да покаже професионално искуство од најмалку 10 години во областа на отпадните води (претставено во неговата Биографија (CV)

**Методолошка компетентност**: Искуство во областа на отпадните води, со специфично работно искуство во спроведување на обуки и размена на искуства како и фацилитирање, фокусирајќи се на:

* Партиципативен пристап;
* Дидактичко и педагошко знаење, со фокус на пристапот на учење ориентиран кон возрасни;
* Изработка на наставна програма за обука и дизајн на мерки за обука;
* Испорака на обука и други мерки за развој на компетенции, и
* Испорака на размени на искуства

**Јазични вештини:** Течно познавање на Македонскиот јазик. Способноста за спроведување на обуки на англиски јазик е предност.

**ИТ вештини**: MS Office (Word, Excel, PowerPoint).

**Образование:** Универзитетска диплома во област релевантна за подобрување на секторот за водоснабдување и отпадни води во ЕЛС и ЈКП (на пр. општествени науки, јавна администрација, деловна администрација, инженерство и управување со водоснабдување и отпадни води).

**Друго:** Ажурност, висока флексибилност, способност за работа со кратки рокови, подготвеност за патување.

1. **Понуда**

**Фасилитаторот ќе биде ангажиран максимално 23 денови во времетраење од потпишување на договорот до 25.02.2026 година за испорака на 5 размени на искуства во овој период.**

Од фасилитаторот се бара да поднесе понуда до 14.05.2025. Предлогот треба да се поднесе на Македонски јазик по е-пошта на [adkommk@gmail.com](mailto:adkommk@gmail.com) или лично во просториите на извршната канцеларија на АДКОМ и ќе ги содржи следните делови:

* биографии на предложениот фасилитатор,
* Финансиската понуда со цена по дневна активност. Цените да бидат наведени во денари (бруто износ).

1. **Критериуми за евалуација и бодување**

Понудите ќе се оценуваат врз основа на правилникот за избор на и и консултанти на АДКОМ.

1. **Лице за контакт**

Референтното лице за оваа задача е Лолита Стојановска, Извршен директор на АДКОМ.

Адреса на е-пошта: adkommk@gmail.com

1. **Измена на условите**

АДКОМ го задржува правото да ги менува условите на ToR во секое време по сопствена дискреција.

1. **Прифаќање и отфрлање на понудите**

АДКОМ не мора да ја прифати понудата со најниска цена или било која понуда. По сопствена дискреција, АДКОМ го задржува и правото да отфрли некоја или сите примени понуди и да ја прифати секоја понуда што ја смета за поволна, без разлика дали е понудата со најниска цена или не. АДКОМ нема никаква обврска да доделат договор и го задржуваат правото да го прекинат процесот на барање на понуди во секое време и да се повлечат од дискусиите со сите или со кој било од ите кои одговориле. АДКОМ го задржува правото да ја прифати предложената понуда целосно или делумно, да одбие која било или сите понуди, да се откаже од сите помали неформалности, неправилности или технички работи и да ја прифати понудата која се смета за најповолна за здружението и RCDN.

1. **Сопственост**

Сите материјали, документи и информации подготвени, развиени или приспособени од ите и користени за целите на подготовка, реализација и олеснување на обуката, како и извештаите, остануваат во сопственост на АДКОМ и RCDN. ите се согласуваат дека ниту еден дел од материјалите за обука, документите и информациите не смеат да се репродуцираат или дистрибуираат во каква било форма, или на кој било начин, или да се складираат во база на податоци или систем за пребарување, за какви било други цели и цели освен оние поврзани со овој Повик, без претходна дозвола од АДКОМ.

1. **Услови и плаќање**

Фасилитаторот ќе биде ангажиран со посебен договор, потпишан од АДКОМ и ќе биде исплатен по одобрување на наведените испораки погоре.

Плаќањето ќе се заснова на реалниот број на работни денови (според доставената Табела со работни саати) потрошени за развој на секој испорача резултат, но да не го надминува максималниот број на денови за фасилитаторот.

Исплатата ќе биде извршена после одржувањето на секој одделен настан и доставување на Финален извештај за настанот.

1. **Индикатори за успешност и Евалуација на работата**

Индикаторите што ги одразуваат перформансите на ите се: Навремена презентација на резултатите и очекуваното, квалитет на реализација на настаните и олеснување во согласност со Стандардите за квалитет на АДКОМ/RCDN за испорака на настан, резултати од евалуацијата на учесниците и квалитетот на извештаите што треба да се достават до контакт лицето за оваа активност, имено Извршниот Директор на АДКОМ. Изведбата на ите ќе биде оценета од АДКОМ по реализацијата на активностите.

**Шаблони и анекси:**

*Сите шаблони и анекси ќе им бидат доставени на фасилитаторот по потпишување на договор со АДКОМ.*